дм,врм,мм

**ПРЕДМЕТ: ОДГОВОРИ НА ПИТАЊА**

Број јавне набавке: ЈНМВ 1.3.3/2020

Сходно члану 63. Закона о јавним набавкама („Службени гласник РС“, број 124/12, 14/15 и 68/15, у даљем тексту Закон), а у вези Питања заинтересованог лица од 15.05.2020. године, заведеног у овом Заводу под бр. 419/1 од истог датума, која се односе на јавну набавку Наручиоца Завод за заштиту споменика културе Краљево, ред. бр. ЈН 1.3.3/2020 – Конзерваторско-рестаураторски радови на Алеји крајпуташа у Краљеву, на к.п. 943/1 КО Краљево, Град Краљево (II фаза), и која гласе:

„Поштовани,

Обзиром да сам заинтересован за учешће, односно подношење понуду у јавној набавци мале вредности радова Конзерваторско-рестаураторски радови на Алеји крајпуташа у Краљеву, на к.п. 943/1 КО Краљево, Град Краљево, број јавне набавке 1.3.3/2020, молим Вас да ми доставите додатне информације и појашњења за предметну јавну набавку. Напомињем да сам ово исто питање послао, али са погрешним насловом пре пар  минута.

1.

- Дана 13.05.2020.године на Порталу јвних набавки објавили сте позив и конкурсну документцију за јавну нбавку мале вредности радова "Конзерваторско-рестаураторски радови на  алеји крајпуташа у Краљеву, на К.П. 943/1 Ко Краљево, Град Краљево ", број јавне набавке 1.3.3/2020. На странама 3 и 5 и 6 конкурсне документације навели сте назив односно опис предмета јавне набавке као и Назив и ознаку из општег речника набавке: "радови на изградњи историјских споменика или спомен- кућа - 452121314; рестаурација - IA41". На страни 5 конкурсне документација у тачки 11 навели сте процењену вредност од 1.731.300,00 динара без ПДВ-а.

- Дана 14.05.2020.године на Порталу јвних набавки објавили сте позив и конкурсну документцију за јавну нбавку мале вредности радова "Конзерваторско-рестаураторски радови на меморијалном комплексу Кадињача", број јавне набавке 1.3.2/2020. На странама 3 и 5 конкурсне документације навели сте назив односно опис предмета јавне набавке као и Назив и ознаку из општег речника набавке: "радови на изградњи историјских споменика или спомен- кућа - 452121314; рестаурација - IA41". На страни 5 конкурсне документација у тачки 11 навели сте процењену вредност од 916.667,00 динара без ПДВ-а.

- Дана 12.05.2020.године на Порталу јвних набавки објавили сте позив и конкурсну документцију за јавну нбавку мале вредности радова "Конзерваторско-рестаураторски радови на меморијалном комплексу Слободиште у Крушевцу", број јавне набавке 1.3.1/2020. На странама 3 и 5 конкурсне документације навели сте назив односно опис предмета јавне набавке као и Назив и ознаку из општег речника набавке: "радови на изградњи историјских споменика или спомен- кућа - 452121314; рестаурација - IA41". На страни 5 конкурсне документација у тачки 11 навели сте процењену вредност од 4.233.333,00 динара без ПДВ-а за апртију 1. и 350.000,00 динара за Партију 2.

Из напред нведеног неспорно је да се у смислу важећег Закона о јавним набавкама ради о истоврсним набавкама (и по опису и врсти предмета набавке, и по шифри и по помоћној шифри речника јавних набавки и по осталим критеријумима), да се све односе на исту 2020.-у годину, као и да је укупна вредности истих већа од 5.000.000,00 динара односно да износи 7.231.300,00 динара. Чланом 3. став 1. тачка 23. Закона о јавним набавкама дефинисано је: јавна набавка мале вредности је набавка чија процењена вредност није већа од вредности одређене овим законом, при чему ни укупна процењена вредност истоврсних набавки на годишњем нивоу није већа од вредности одређене овим законом. Чланом 39. став 1. ЗЈН дефинисано је: Јавна набавка мале вредности, у смислу овог закона, јесте набавка чија процењена вредност није већа од 5.000.000 динара, при чему ни укупна процењена вредност истоврсних набавки на годишњем нивоу није већа од 5.000.000 динара. Чланом 64.став 4. ЗЈН дефинисано је: Наручилац не може одређивати процењену вредност јавне набавке, нити може делити истоврсну јавну набавку на више набавки с намером избегавања примене овог закона или правила одређивања врсте поступка у односу на процењену вредност јавне набавке. Истоврсна јавна набавка је набавка која има исту или сличну намену, при чему исти понуђачи у односу на природу делатности коју обављају могу да је испуне.Чланом 169. став3. тачка 4. дефинисане су казнене одредбе за наручиоца ако спроведе поступак јавне набавке који није отворен или рестриктивни поступак, а да за то нису постојали услови (чл. 34 - 39).

ПИТАЊЕ 1:

У складу са напред наведеним, молим Вас за одговор, тј појашњење, да ли је предметна јавна набавка случајном грешком расписана као јавна набавка мале вредности иако за то не постоје услови у складу са Законом о јавним набавкама или је иста са намером расписана као мала набавка да би се скратио рок за подношење понуда и тиме онемогућила сва заинтересована лица да учествују и припреме исправну документацију испуњавањем ионако дискриминаторских додатних услова или је у питању нешто треће?

Истовремено, овим Вм указујем на напред уочене недостатке и неправилности у конкурсној документацији, а по питању врсте поступка који се спроводи за предметну јавну набавку и сугеришем да исто исправите и за ову набавку покренете отворени поступак јавне набавке.

2.
На странама 19-20  Конкурсне документације за горе наведену јавну набавку дефинисали сте додатне услове које понуђач мора да испуни, између којих је наведено:" Да понуђач има запослена или ангажована уговором по било ком правном основу следећа стручна лица:

- Најмање једног руководиоца стручне екипе/оперативно лице одговорно за извођење радова – један стручњак VII степена стручне спреме, дипломирани конзерватор-рестауратор или дипломирани вајар, са завршеним интернационалним курсом конзервације камена (напомена: незапослена лица морају имати статус самосталног уметника).

- Да наведено тручно лице - руководилац стручне екипе/оперативно лице одговорно за извођење радова има искуство у ангажовњу у екипама институција од националбног значаја на извођењу конзерваторско рестаураторских радова на даље наведеним објектима.

ПИТАЊЕ 2,1: У каквој је логичкој вези наведени додатни услов са предметом јавне набавке, односно од каквог је значаја да стручњак са седмим степеном стручне спреме има завршени интернационални курс конзервације камена, као и да је био ангажован у екипама институција од националног зачаја на извођењу конзерваторско рестаураторских радова на побројаним споменицима, а за извршење предмета ове набавке? На који начин се похађањем некаквог курса или учествовањем у екипама инстутиција од јавног значаја од стране неког лица које може бити и ангажовано од стране понуђача гарантује да тај понуђач може извршити предметне радове и у каквој је тој логичкој вези са предметом јавне набавке, односно да ли ће предмет ове јабне набавке спроводити некакав интернационални тим или слично?

ПИТАЊЕ 2,2: Обзиром да сматрам да је наведени додатни услов дискриминаторски, молим Вс да у циљу припреме исправне понуде појасните, односно одговорите који  конкретно интернационални курс треба да буде завршен, када и где је одржан и ко га је одржао? Истовремено Вас молим, а  у циљу припреме исправне понуде и обезбеђивања стручњака, за додатну информацију који интернационални курсеви за конзервацију камена постоје, када су одржани и где и то да доставите информацију за најмање два таква курса? Ово из разлога што претпостављам да сте водили рачуна да не постављате додате услове тако да не дискриминишу потенцијалне понуђаче, односно да сте водили рачуна да постоји више таквих конзерваторских курсева и да се релативно редовно одржавају па више понуђача може да учествује у поступку.

3.

Законом о јавним набавкама је предвиђено да наручилц може захтевати у конкурсној документацији додатне услове које понуђач или група понуђача треба да испуне. Један од предвиђених додатних услова се односи и на кадровски капацитет. Међутим на страни 20. конкурсне документације, у одељку 3 који се односи на услове за учешће, па у пододељку 1.2, у тачки 3. дефинисали сте да понуђач има запослена или ангажована уговором по било ком правном основу одређена стручна лица. Затим сте у наставку те тачке дефинисали да та стручна лица морају да испуне неке додатне услове (које сам навео у претходном питању), а не понуђач. Обзиром да, како сам већ навео, сматрам да је тако дефинисан додатни услов у циљу дискриминације потенцијалних понуђача молим вас за појашљеље, односно одговор на следеће питање:

ПИТАЊЕ 3: Где је у Закону о јавним набавкама или Закону о културним добрима или Правилнику о програму стручног испита у делатности заштите културних добара и начину његовог полагања, дефинисано да Наручилац може захтевати као додатни услов од понуђача да његови запослени или ангажована лица испуњавају одређене услове, а да понуђач те услове не мора да испуни и где је у поменутим законима  и подзаконским актима који се односе на културна добра предвиђено да некакви курсеви (интернационални, приватни и слично, неодређеног трајања и неодређеног надзора) представљају доказ компетенције?

Молим Вас да потврдите пријем овог е-маила.“

Одговори на питања гласе:

1. Јавне набавке Конзерваторско-рестаураторских радова на  меморијалном комплексу Слободиште у Крушевцу, Партије 1 и 2, ред. бр. 1.3.1/2020, Конзерваторско-рестаураторски радови на Меморијалном комплексу Кадињача, ред. бр. 1.3.2/2020 и Конзерваторско-рестаураторски радови на Алеји крајпуташа у Краљеву, на к.п. 943/1 КО Краљево, Град Краљево (II фаза), ред. бр. 1.3.3/2020, расписане су у поступцима мале вредности из разлога што се могу посматрати као неистоврсне набавке. Намена предметних набавки јесте иста односно слична, али према тумачењу Управе за јавне набавке бр. 011-00-204/17 од 04.07.2017, достављеном на захтев овог Завода када смо имали идентичну ситуацију са набавкама радова (заводени бр. 865/2 од 06.07.2017.), истоврсност треба посматрати у контексту намере избегавања примене ЗЈН, или правила одређивања врсте поступка у односу на процењену вредност јавне набавке. Како је у конкретном случају, било у питању више пројекта на различитим објектима, који се не налазе на истим локацијама, а наручилац у изнетој ситуацији није имао намеру избегавања примена одредби ЗЈН, као ни правила за одређивање врсте поступка с обзиром на процењену вредност јавне набавке, мишљење Управе за јавне набавке је да се предметне набавке могу посматрати као набавке које нису истоврсне. Сходно наведеном, одређене су врсте поступка приликом израде Плана јавних набавки за 2020.

2. Постављени услови су у логичкој вези са предметом набавке. Наручилац у додатним условима у погледу кадровског и пословног капацитета у поглављу III, одељак 1, подтачка 1.2. Конкурсне документације бр. 402/1 од 13.05.2020. (даље Конкурсна документација), постављањем захтева у смислу поседовања кадрова са наведеним референцама и практичним искуством и посебно испуњењем истих од стране понуђача, обезбеђује да понуђачи могу да гарантују висок квалитет изведених конзерваторских радова, а имајући у виду захтевност конзерваторског подухвата на Алеји крајпуташа који укључује дијагностику, избор методе документацију и извођење радова. Стеченим сертификатом о похађању интернационалног курса за конзервацију камена доказује се упућеност конкретног стручњака у практичну примену савремених конзерваторских метода, актуеклностима и токовима из ове области.

Наручилац не ограничава прихватљивост курсева у односу на организатора као ни временски. Колико нам је познато, такве курсеве са практичном и теоријском наставом/обуком на којима су полазници конзерватори стицали сертифкате, у Србији је организовао Централни институт за конзервацију из Београда. Прихватиће се и сертификати са других интернационалних курсева конзервације камена организанованих у иностранству од стране референтних стручних и научних установа, с тим што се сваки документ на страном језику мора доставити и у преводу на српски језик од стране судског тумача.

3. У складу са ЗЈН, Наручилац може да предвиди додатне услове за учешће у поступку јавне набавке у погледу кадровског капацитета. Наручилац је у конкурсној документацији захтевао да понуђач има **запосленог** или **ангажованог уговором по било ком правном основу** најмање једног руководиоца стручне екипе/оперативно лице одговорно за извођење радова – један стручњак VII степена стручне спреме, дипломирани конзерватор-рестауратор или дипломирани вајар, са завршеним интернационалним курсом конзервације камена и осталим наведеним стручним квалификацијама и искуством. Члан 3. ст. 1, тачка 3) ЗЈН дефинише да је понуђач **лице** које у поступку јавне набавке понуди добра, пружање услуга или извођење радова. Члан 2. Закона о раду ("Сл. гласник РС", бр. 24/2005, 61/2005, 54/2009, 32/2013, 75/2014 13/2017 - одлука УС, 113/2017 и 95/2018 аутентично тумачење), прописује да се одредбе овог закона примењују на запослене који раде на територији Републике Србије код домаћег или страног **правног односно физичког лица** (послодавца). Чланом 199. овог Закона прописано је да послодавац може са одређеним лицем да закључи уговор о делу, ради обављања послова који су ван делатности послодавца, а који имају за предмет самосталну израду или оправку одређене ствари, самостално извршење одређеног физичког или интелектуалног посла. Овај уговор спада у уговоре ван радног односа, а као што знате постоји и низ других начина ангажовања у складу са истим Законом. У конкурсној документацији је дефинисан неопходан кадровски капацитет за извођење предметних радова. Уколико понуду подноси правно лице или предузетник потребно је да има у радном односу или ангажована уговором по било ком правном основу наведена стручна лица. Уколико понуду подноси физичко лице, у конкретном случају, Закон о раду не ограничава да то физичко лице закључи уговор о делу са другим физичким лицима, а постоји и могућност да физичко лице у својству носиоца посла поднесе заједничку понуду односно да понуду поднесе група понуђача. У другој ситуацији сваки понуђач из групе мора да испуни обавезне услове из члана 75. став 1. тачка 1) до 4) Закона о јавним набавкама. Постоји и могућност да нпр. предузетник својим сопственим референцама докаже захтеване додатне услове. Стручно лице са захтеваним пословним искуством може да ангажује било који понуђач, а да ли ће то бити предузетник, физичко лице, друштво са ограниченом одговорношћу или неки други понуђач, је питање организације понуђача и начина на који ће понуђачи наступити односно поднети понуду.

Напомена: У складу са одредбама чл. 63. Закона овај одговор представља појашњење Конкурсне документације за ЈН бр. 1.3.1/2020 и постаје њен саставни део.

 За КОМИСИЈУ ЗА ЈАВНУ НАБАВКУ